**Ministru kabineta noteikumu projekta “Noteikumi par dīkstāves atbalsta sniegšanu nodokļu maksātājiem to darbības turpināšanai Covid –19 izraisītās krīzes situācijas apstākļos” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir noteikt tāda atbalsta pieteikšanas, aprēķināšanas un saņemšanas nosacījumus, kas paredzēts pie pilnīgas saimnieciskās darbības pārtraukšanas un būtiska ienākuma krituma, kā rezultātā darbinieki, pašnodarbinātās personas, kā arī patentmaksātāji netiek nodarbināti un atrodas dīkstāvē (dīkstāves atbalsts). Noteikumu projekts stāsies spēkā atbilstoši Oficiālo publikāciju un tiesiskās informācijas likumā noteiktajai kārtībai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts “Noteikumi par dīkstāves atbalsta sniegšanu nodokļu maksātājiem to darbības turpināšanai Covid –19 izraisītās krīzes situācijas apstākļos” (turpmāk – Noteikumu projekts) izstrādāts, balstoties uz Ministru kabineta 2020.gada 6.novembra ārkārtas sēdē nolemto, kā arī balstoties uz 2020. gada 13. novembrī nolemto Krīzes vadības grupā uzņēmējdarbības un nodarbinātības veicināšanai (izveidota ar Ministru prezidenta 2020. gada 16. marta rīkojumu Nr. 2020/1.2.1.-62) un pamatojoties uz 2020.gada 23.novembra sadarbības sanāksmē nolemto. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valstī 2020.gada 6.novembrī atkārtoti izsludināta ārkārtējā situācija un sabiedrības veselības un dzīvības aizsardzībai ir noteikti dažāda veida ierobežojumi, kas negatīvi ietekmē nodokļu maksātāju spēju nodrošināt tādu saimniecisko darbību, kādu to varēja īstenot pirms ārkārtējās situācijas izsludināšanas, tai skaitā nodrošināt darbinieku nodarbināšanu tādā skaitā kā pirms ārkārtējās situācijas. Ministru kabinets ir noteicis atbalstu darba devējiem situācijā, kad ārkārtas situācijas apstākļos nevar nodarbināt darbiniekus pilnu darba laiku (Ministru kabineta 2020. gada 10. novembra noteikumi Nr. 675 “Noteikumi par atbalsta sniegšanu nodokļu maksātājiem to darbības turpināšanai  Covid –19 krīzes  apstākļos” paredz algu subsīdiju nepilnu darba laiku strādājošu darbinieku atlīdzības kompensēšanai), savukārt situācijā, kad darba devējs, pašnodarbinātā persona un patentmaksātājs ir spiests pilnībā pātraukt darbinieku nodarbināšanu vai saimniecisko darbību, atbalstu noteiks Noteikumu projektā. Proti, Noteikumu projekta mērķis ir atbalstīt darba devējus, kas pilnībā neveic darbinieka saistības izpildījuma pieņemšanai nepieciešamās darbības dīkstāves periodā, kā arī atbalstīt dīkstāvē esošās pašnodarbinātās personas un patentmaksātājus (dīkstāves atbalsts).Noteikumu projekts noteic kritērijus, kurus piemēro Covid -19 infekcijas izplatības seku pārvarēšanas likuma ietvertajā atbalstā, kas paredz šādu atbalsta sniegšanu - atbalstu dīkstāvē esošu darbinieku, pašnodarbināto personu un pantentmaksātāju atlīdzības kompensēšanai (dīkstāves atbalsts).  Uz atbalstu var pretendēt tādi darba devēji, pašnodarbinātie un patentmaksātāji, kuru ieņēmumi no saimnieciskās darbības atbalsta periodā ir samazinājušies vismaz par 50% salīdzinot ar vidējiem ieņēmumiem 2020.gada augusta, septembra, oktobra mēnešos. Dīkstāves atbalstu paredzēts izmaksāt no 2020. gada 9. novembra līdz 2021.gada 9.janvārim Atbalsta perioda sākuma datuma izvēles pamatā ir datums, kad ir izsludināta visā valsts teritorijā ārkārtējā situācija (atbilstoši Ministru kabineta 2020. gada 6. novembra rīkojuma Nr. 655 "Par ārkārtējās situācijas izsludināšanu" 1. punktam no 9.novembra), savukārt atbalsta perioda beigu datums ir sasaistīts ar gan ar ārkārtas situācijas periodu, gan apstākli, ka saimnieciskās darbības atjaunošanai ir nepieciešams garāks periods par valstī noteiktās ārkārtas situācijas periodu.Tā kā dīkstāves atbalsts attiecas uz visu ekonomiku un nav selektīvs, izstrādātais atbalsta instruments atbilst Eiropas Komisijas Pagaidu regulējuma valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā (ar 2020. gada 3. aprīlī pieņemtajiem grozījumiem, 2020.gada 8.maijā pieņemtajiem grozījumiem un 2020.gada 13.oktobrī pieņemtajiem grozījumiem) (angliski - Temporary Framework to support the economy in the context of the COVID-19 outbreak) (turpmāk – Komisijas paziņojums) 42. apakšpunktam, t.i. Noteikumu projektā paredzētais atbalsts nav uzskatāms par valsts atbalstu, tāpēc to piemērošanas uzsākšanai nav nepieciešams saņemt saskaņojumu no Eiropas komisijas.**Atbalsts dīkstāvē esošu darbinieku atlīdzības kompensēšanai**Noteikumu projekts paredz, ka atbalsts dīkstāvē esošu darbinieka atlīdzības kompensēšanai tiek izmaksāts darbiniekam 70 % apmērā no deklarētās mēneša vidējās bruto darba samaksas par periodu no 2020. gada 1. augusta līdz 31. oktobrim, vai no to deklarēto mēnešu vidējo bruto darba samaksas pēc 2020. gada 1. augusta, kuros darbinieks faktiski strādājis, bet ne mazāk kā 330 euro apmērā (summa ir noteikta atbilstoši netto minimālajai algai valstī) un ne vairāk kā 1000 euro apmērā par kalendāra mēnesi. Mikrouzņēmuma nodokļa maksātāja darbiniekam – 50 % apmērā no mēneša vidējās bruto darba samaksas mikrouzņēmumā par 2020. gada trešo ceturksni (informācija, kas norādīta mikrouzņēmumu nodokļa ceturkšņa deklarācijā par konkrēto mikrouzņēmuma darbinieku), vai no Valsts ieņēmumu dienesta rīcībās esošās informācijas (darba devēja Valsts ieņēmumu dienestā deklarētos datus), ja darbinieks darba tiesiskās attiecības uzsācis pēc 2020.gada trešā ceturkšņa, bet ne mazāk kā 330 euro un ne vairāk kā 1000 euro apmērā par kalendāra mēnesi. Atbalsts netiek aplikts ar iedzīvotāju ienākuma nodokli un valsts sociālās apdrošināšanas obligātajām iemaksām. Pieprasīto dīkstāves atbalstu Valsts ieņēmumu dienests (turpmāk - VID) izmaksā piecu darbdienu laikā pēc lēmuma pieņemšanas par atbalsta piešķiršanu, pārskaitot atbalstu uz iesniegumā norādīto darbinieka kontu. Darba devējs ir tiesīgs izmaksāt darbiniekam starpību starp Noteikumu projekta paredzētā atbalsta apmēru un darba samaksas apmēru, tādējādi nodrošinot, ka darbinieks saņem atlīdzību līdz 100% apmērā.Ja persona šo Noteikumu projekta atbalsta periodā atgriežas darbā no bērna kopšanas atvaļinājuma, atbalstu nosaka 70 % apmērā no vidējā piešķirtā vecāku pabalsta par 2020.gada augustu, septembri un oktobri, bet ne mazāk kā 330 euro un ne vairāk kā 1000 euro apmērā par kalendāra mēnesi. Lai pieteiktos dīkstāves atbalstam darba devējs VID Elektroniskās deklarēšanas sistēmā (turpmāk - EDS) iesniedz iesniegumu, kurā norāda: informāciju par darba devēju, informāciju par ieņēmumu samazinājumu no saimnieciskās darbības, informāciju par dīkstāves periodu, kura laikā nepieciešams kompensēt darbinieka atlīdzību, kā arī informāciju par attiecīgo darbinieku un tā konta numuru. Vienlaikus ar iesniegumu par attiecīgo mēnesi darba devējs iesniedz Valsts ieņēmumu dienestā arī darba devēja ziņojumu par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī un pievienotās vērtības nodokļa mēneša deklarāciju, ja tāda vēl nav iesniegta.Papildus darba devējs sniedz apliecinājumu, ka darba ņēmējs, par kuru tiek pieprasīts atbalsts, nav darba nespējas periodā. Vienlaikus darba devējs arī apliecina, ka ar darbinieku netiks pārtrauktas darba tiesiskās attiecības laikposmā, par kuru piešķirts atbalsts un vienu mēnesi pēc atbalsta piešķiršanas, tādejādi nodrošinot to, ka atbalsts tiek sniegts uzņēmumiem, kas neskatoties uz krīzes situāciju tomēr vēlas turpināt savu saimniecisko darbību. Ja darbinieks nodarbināts pie vairākiem darba devējiem, atbalstu piešķir iepriekš noteiktajā apmērā (70 % apmērā no deklarētās 3 mēneša vidējās bruto darba samaksas par periodu no 2020. gada 1. augusta līdz 31. oktobrim, vai no to deklarēto mēnešu vidējo bruto darba samaksas pēc 2020. gada 1. augusta, kuros darbinieks faktiski strādājis, bet ne mazāk kā 330 euro apmērā un ne vairāk kā 1000 euro apmērā), ņemot vērā darbinieku noslodzi pie katra darba devēja.Darbiniekam, kurš saņem atbalstu par dīkstāvi, piešķir piemaksu 50 *euro* apmērā par katru apgādībā esošu bērnu vecumā līdz 24 gadiem, par kuru darbiniekam tiek piemērots iedzīvotāju ienākuma nodokļa atvieglojums. Piemaksu piešķir un izmaksā Valsts sociālās apdrošināšanas aģentūra par laikposmu, par kuru piešķirts atbalsts. Piemaksu pārskaita uz darbinieka kontu, kurā tiek pārskaitīts atbalsts.**Atbalstu par dīkstāvē esošu darbinieku atlīdzību nepiešķirs šādos gadījumos:*** ja darba devējs nav izpildījis savas nodokļu maksātāja saistības pret VID – nenokārtoti parādi, pārkāpumi, kuru dēļ darba devējs tika ierobežota saimnieciskā darbība;
* ja darba devējs ir maksātnespējīgs;
* darba devēja padomes locekļiem;
* par tām kalendāra dienām, par kurām piešķirts slimības pabalsts;
* darba devējam, kura personāls iznomāts citam nodokļu maksātajam;
* valsts un pašvaldību budžeta iestādēs, kā arī valsts un pašvaldību kontrolētos komersantos nodarbinātajiem darbiniekiem;
* darba tiesiskās attiecības vai pašnodarbinātā un patnetmaksātāja gadījumā saimnieciskā darbība uzsākta pēc 01.11.2020.
* citos Noteikuma projektā noteiktos gadījumos.

 Atbalsta nepiešķiršanas gadījumi izriet no principa, ka atbalsts ir piešķirams “godīgam” un “likumpaklausīgam” nodokļu maksātājam. Vērā tiek ņemts arī apstāklis, ka atbalsts nav apvienojams ar citiem pabalstiem (piemēram, nav pieļaujams saņemt vienlaicīgi gan slimības pabalstu, gan Noteikumu projektā paredzēto atbalstu).Darba devēju sarakstu, kuru darbinieki saņēmuši Noteikumu projektā paredzēto atbalstu, VID publicē savā tīmekļvietnē.Noteikumu projekts paredz, ka dīkstāves atbalstu, summējot ar atbalstu, kas noteikts Ministru kabineta 2020. gada 10. novembra noteikumos Nr. 675 “Noteikumi par atbalsta sniegšanu nodokļu maksātājiem to darbības turpināšanai  Covid –19 krīzes  apstākļos”, pie visiem darba devējiem vai dažādās nodarbinātības formās kopā nedrīkst pārsniegt 1000 eiro vienam darbiniekam par kalendāra mēnesi. Minētais nosacījums ir svarīgs darba devējam, kurš krīzes ietekmē plāno pieteikties gan dīkstāves atbalstam, gan atbalstam alga subsīdijai. Papildus Noteikumu projekts paredz, ka darbinieks pie viena darba devēja vienlaikus par vienu un to pašu periodu var saņemt tikai vienu atbalstu, t.i., saņemot dīkstāves atbalstu, tas nevar vienlaicīgi saņemt atbalstu kas noteikts Ministru kabineta 2020. gada 10. novembra noteikumos Nr. 675 “Noteikumi par atbalsta sniegšanu nodokļu maksātājiem to darbības turpināšanai  Covid –19 krīzes  apstākļos”. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Finanšu ministrija, Kultūras ministrija, VID. |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs Noteikumu projektā noteikto ieņēmumu kritumu piedzīvojošos darba devējus, to darbiniekus, kā arī pašnodarbinātās personas un patentmaksātājus. Atbalsta mehānisma nodrošināšana ietekmēs VID darbību.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020.gads** | Turpmākie trīs gadi (*euro*) |
| **2021** | **2022** | **2023** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 20 000 000 | 0 | 20 000 000 | 0 | 0 | 0 |
| 2.1. valsts pamatbudžets | 0 | 20 000 000 | 0 | 20 000 000 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | -20 000 000 | 0 | -20 000 000 | 0 | 0 | 0 |
| 3.1. valsts pamatbudžets | 0 | -20 000 000 | 0 | - 20 000 000 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme: | X | -20 000 000 | X | -20 000 000 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Dīkstāves pabalstam atbilstoši Ministru kabineta 2020. gada 26. marta noteikumiem Nr. 165 “Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem”) bija nepieciešami apmēram 15 miljoni euro mēnesī. Ņemot vērā to, ka minētajā summā netika ietverta summa - piemaksa 50 euro apmērā par katru apgādībā esošu bērnu vecumā līdz 24 gadiem, kā arī to, ka Noteikumu projekta ietvaros, lai kvalificētos dīkstāves atbalstam, ienākumu kritumam jābūt lielākam nekā to noteica pavasarī pieņemtie noteikumi, provizoriski tiek aplēsts, ka Noteikumu projektā noteiktā dīkstāves atbalsta piešķiršanai būs nepieciešami līdz 20 milj. eiro. |
| 6.1. detalizēts ieņēmumu aprēķins |
| 6.2. detalizēts izdevumu aprēķins  |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Nav.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabula** **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nepieciešama tūlītēja rīcība un atbalsta risinājuma steidzama ieviešana, lai mazinātu krīzes radītās sekas.  |
| 2. | Sabiedrības līdzdalība projekta izstrādē | Pie risinājuma izstrādes ir iesaistītas uzņēmēju pārstāvošās institūcijas.  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta VID esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Iesniedzējs:**

**Ekonomikas ministrs J. Vitenbergs**

**Vīza:**

**Valsts sekretāra p.i. Z.Liepiņa**